Deuet e oa an devezh bras , miz goude , ha deuet e oa ivez Mammy ha Papy Neuilly gant o BMW nevez . Da nav eur ' m eus kuitaet an ti , gant ma sae wenn , ma gouel wenn ha ma c ' hurunenn bleunioù en ur pakad dindan ma c ' hazel ; un digarez dispar ' m boa : ret e oa da bugale ar pask kentañ en em gavout a - raok an eur evit pleustriñ war ar c ' hantikoù , prientiñ ar brosesion betek an iliz . Aet on war - eeun da di Jukondin ; roet ' m eus ur bouch d ' e vamm - da ' m soñj e vo honnezh ur vamm - gaer jaojapl diwezhatoc ' h - ha kavet ' m eus ma muiañ - karet o tont er - maez eus e wele . Nuz a oa dija gant e zilhad cheuc ' h hag e sae wenn , o tebriñ un Twixt e foñs ar guizin . Debret ' m eus ma dijuni asambles gant Jukondin ; chomet e oan hep begad ebet betek neuze , gant daoulagad sparfell Mammy o parañ warnon e kenkaz e vijen aet re dost deus ar frigo ha re bell diouzh ar stad a c ' hras war un dro ; tremenet eo e dad , a oa o klask skoulmañ e gravatenn , ar pezh ne rae ket bemdez diouzh ar mod ane ' añ , ha farsal neuze diwar - benn geol an Ifern prest da lonkañ ar re na chomont ket war yun a - raok ar gomunion . Ur wech aet kuit e dud - ha klevet ar son diwezhañ abaoe pell zo - e kinnig Jukondin din : - Goût a ran petra en deus bet Nuz evit e bask kentañ : embannadur diwezhañ ar c ' hoari Duke Nuk ` em . Mont a raomp da welet ? Ma , ma , ma . Hanter - kant vloaz so e vije bet prenet da Nuz ur chapeled nevez - flamm gant ur chadenn hag ur groaz alaouret . Daoust ha pedet e vijen bet ivez gant Jukondin da lâret un dizenez warnañ , da welet hag - eñ e ruilhe brav ar greunennoù etre ar bizied ? Chañch a ra ar boazioù . Da c ' hortoz emañ Jukondin o kargañ ar c ' hoari war e urzhiataer ; gwelloc ' h ` m bije kavet an Deus ex machina , ma ranker saveteiñ an Douar diouzh ur mikrob a ginnig distruj ane ' añ , mes deomp de ' i evit Duke Nuk ` em . Ha dirak ar skramm - mañ on krog da empentiñ penaos e c ' hellan en em zigoll deus tout ar strell a oan bet kondaonet da c ' houzañv hiriv . Chomet omp da lazhañ , da ziskar , da zistruj , da zic ' hastañ tud drouk , lazherien , riblerien , spierien a bep sort . Tapet ganin al lusk , e chome paret ma selloù war ar skramm , gant ma dorn dehou prest da skeiñ war an touchennoù pe da bouezañ war al logodenn . Tomm - ruz e oa din goude ar g - kalachnikovchtchina - se , ( 2 ) pa ` m eus taolet ur sell war ma montr . - Bloody wars , emon - me , I ' ll be in for the last gospel ! Graet ` m eus ul lamm war ar voest kartoñs a oa deuet ganin , ha dispaket ar sae wenn , ar ouel gwerc ' hez - adlennit « De velandis virginibus » gant Tertullian , ` m eus aon , ma soñj deoc ' h ez eo er C ' horan hepken e vez kavet seurt lotaj - hag ar gurunenn bleunioù . - Hep kontañ ` po droed da gaout ur sarmon c ' hoazh war - lerc ' h hag evit ar memes priz , a lavar Jukondin en ur c ' hoarzhin . - Tro da gein , kentoc ' h ! Red eo din tennañ ma blue - jeans ha ma sweat - shirt , ha n ' eo ket abalamour omp kustum d ' ober frigas muzelloù asambles e roan koñje d ' al lankon bras - mañ da darluchañ war ma divronn pe ma divorzhed . Sentet en deus kerkent . - Aesoc ' h eo din anzav an dra - mañ bremañ pa ` m eus troet ma c ' hein , a respont - eñ gant ur vouezh mouget - eston ; divizet ` m eus ez eo ganez , ha gant plac ' h all ebet , e kouskin evit ar wech kentañ , diwezhatoc ' h , ur wech bennak . . . Ma oa tomm - ruz din goude Duke Nuk ` em , goude ur gofesion evel honnezh e oan deuet da vezañ mouk , gwashoc ' h evit ur gajoiad sivi Fertilite mad d ' ober koñfitur . Talmat a rae ma c ' halon par ma c ' helle , mes ne ` m boa ket amzer ken ; karet a raen Kondin ken a raen , ha dres d ' ar mare - se ` m eus gouezet penaos leurenniñ ar pezh - c ' hoari evit an nemorant deus an deiz . Paseet ` m eus ma sae dreist ma fenn hast a - fo , lakaet ` m eus ar ouel a - zic ' hast , giz ma teu e teu , ha plantet ar gurunenn bleunioù a - bempoù warni ; boutet ` m eus ma dilhad dindan gwele ma muiañ - karet gant un taol troad , ur mousc ' hoarzh tener ` m eus resevet en eskemm , ha neuze ` m eus ket gallet miret , bouchet ` m eus de ' añ ur wech c ' hoazh , hag aet on war - zug an iliz d ' ar pevarlamm ruz . Fin ar gomunion e oa ; aet on da heul ar barrezianiz diwezhañ , dialanet tout , gleb c ' hweziñ hag o halpat re - bar d ' ur giozenn gozh , ha santout a raen daoulagad souezhet Plougastelliz o heuliañ ac ' hanon bep ma tostaen deus ar chantele . Da c ' houde , evel - just , e oa chomet peg an hostiv deus ma staon , setu e oan o skrabañ ane ' i gant ma biz - yod en ur zont en - dro betek ma flas ( mes pelec ' h e oa ur plas evidon , pelloc ' h ? ) . Gwelet ` m eus tud Jukondin e - mesk an engroez ; distardet e oa bet skloum e gravatenn gant an tad , ha dibrennet e golier . Graet ` m eus ur sinal beg de ' añ , ha c ' hoarzhet en deus o welet e pesort stad e oan . « Santez Blandin o paouez dichapiñ diouzh al leoned » , en deus lâret din abaoe . Remerket ` m eus ivez Monique ma mamm , a oa o skrivañ un dra bennak war ur c ' harnedig , pell , pell diouzh iliz Plougastell , hag he merc ' h pennhêrez o tremen hebiou de ' i goude bezañ dinac ' het Satanaz , e oberoù hag e bompadoù . Pemp munut goude , evedon er - maez , adkavet ganin ma zud ha ma c ' herent , ar familh deus tu Monique , pa lârin mad . Meme Illienn ne oa ket ganeomp : intañvez ur pesketaer deus ar C ' haro n ' he deus tra ebet da welet gant ur jeneral ( ER ) , ha nebeutoc ' h c ' hoazh gant ur jeneralez . Ouzhpenn se , evit an dro gamm e oan e - soñj c ' hoari , e kaven gwelloc ' h e vefe pell ; karet a ran ane ' i , e kenkaz e kredfe deoc ' h ez on diseblant ouzh an dud tro - dro din . Monique a oa deuet en - dro war an douar ; gant ur mousc ' hoarzh he deus renket mod pe vod ar ouel gwerc ' hez hag ar gurunenn . - O , Marie Penn Truilhenn , emezi , kinklet out a - borc ' hell , ` hat ! Gwelet ` m eus un hanter mousc ' hoarzh o tont war dremm Joel , mes n ' en deus lâret netra . Ha Mammy , neuze : - E pelec ' h e oac ' h chomet ? Mervel gant ar vezh em bije graet a - raok krediñ dont d ' an iliz goude ar gomunion da zeiz va fask kentañ evel m ' hoc ' h eus graet - c ' hwi dirak va daoulagad . Affirmativañ a ra Papy , gant un taol groñj en a - raok . Krizañ a ra Monique he zal en ur sellet tro ha tro ouzhin hag ouzh he mamm , gant ar santimant dispis he deus manket un dra bennak . Nebaon , a - raok pell e klevi : - An dimezell Kervella zo degouezet en oferenn evit an aviel diwezhañ , ha ne gavit netra da rebech dezhi ? En amzer - me , ne vije ket bet asantet d ' un hevelep emzalc ' h , hag e vije bet an hu warnon . Affirmativañ a ra Papy adarre , mes ar mod m ' eo bet distaget an « dimezell Kervella » gant ar jeneralez S . . . de V . . . de la B . . . en deus lakaet Joel da gosteziañ deus ma zu . Sevel a ra abrantoù Monique evit goulenn un tamm diskleriadenn eus ma ferzh , mes kendelc ' her a ra Mammy tra ma klevan Joel o tisplegañ d ' e wreg e oan arruet un tammig diwezhat en oferenn . - Bravañ devezh hon bugaleaj e oa devezh hon pask kentañ , gwechall ; santet em boa fraezh en doa Jezuz kavet bod em c ' halon an deiz - se . Un devezh eürusted ha levenez , ya , un devezh diankoua e oa bet evit holl merc ' hed Passy . Troc ' hañ a ran he c ' homz de ' i : - Mes hemañ zo bet un devezh diankoua ivez evidon , Mammy ! O , ya , Intron , ma ouifec ' h ! Emaon o tont a gimiadiñ diouzh ur paotr yaouank hag en deus lakaet en e soñj ez eo me a vo en e wele pa gousko gant ur plac ' h evit ar wech kentañ . Dibabet en deus ac ' hanon evit bezañ ar plac ' h - se , ha ne soñj ket din e vin prest da ankouaat an dra - se a - raok pell . Re sur emañ al levenez o splannaat war ma bijaz , rak gwelet a ran gwrac ' h Neuilly o tostaat c ' hoazh : - Petra oc ' h chomet d ' ober , Marie ? Ober a ran ur c ' hruz da ' m skoaz . Da gac ' hat ganti . Ne respontin ket , pas memes evit lâret ur gaou de ' i . Ha ma lâran de ' i ar wirionez , ne gompreno ket . Mont a ran da gaout Joel ha Monique , kentoc ' h ; kement a dud zo hiriv er vourc ' h ken eo chomet o gwetur seizh kant gourhed diouzh an iliz da nebeutañ , setu ez eus ur frapad mat a hent d ' ober war droad . Alleluia , pebezh joa ! C ' hwibanat a ran gant al levenez . Laouennaet eo Monique o welet ac ' hanon o tivouzhañ . - Petra eo an ton - se emaout o c ' hwitellat ? a c ' houlenn a - greiz - tout . ` M eus aon ` m eus bet klevet ane ' añ c ' hoazh . Teuler a ran ur sell a - gorn warni . C ' hoant he deus da gaout ar pozioù ? Bez he do ane ' o , ma Doue !